கேள்வி: இராபர்ட் பிளேர் - வாழ்க்கை பற்றி தகவல் சொல்.
பதில்: இவர் கிழக்கு உலொத்தியனில் இருந்த கார்வால்டு நகரத்தில் பிறந்தார். இவரது தந்தையார் அருள்திரு ஆர்ச்சிபால்டு பிளேர் எனும் வட்டார மறைபரப்புனர் ஆவார். இவர் 1773 இல் நாவாய் அறுவைச் சிகிச்சை மரு. பிரான்சிசு பால்போரிடம் பயிற்சியாளராகச் சேர்ந்தார். இவர் மேற்கிந்தியத் தீவுகள், அரச கடற்படை பணிபுரிந்தார். பின்னர் இசுகாட்லாந்து திரும்பி வந்ததும் எடின்பர்கு பல்கலைக்கழகத்தில் மருத்துவம் படித்து 1785 இல் மருத்துவரானார். இவர் 1785 இலிருந்து தன் இறப்பு வரை எடின்பரோ பல்கலைக்கழகம் முதல் அரசு வானியல் பேராசிரியராக இருந்தார். இவர் கோளப் பிறழ்ச்சி வில்லை (ஒளியியல்)யைக் கண்டுபிடித்து அதைப் புதிய சொல்லாகப் புனைந்தார். இது ஒளியியல் அமைப்புகளின் பிறழ்வுகளைக் கணிசமாக களைவதில் மேற்கொள்ளப்பட்ட புதுமைப்புனைவாகும். இவர் உட்கூடான வில்லைகளில் பல செய்முறைகளைச் செய்து பல்வேறு ஒளியியல் தீர்வுகளைக் கண்டார். இவர் 1786 இல் எடிபர்கு அரசு கழக ஆய்வுறுப்பினராக தேர்ந்தெடுக்கப்பட்டார். இவர் 1828 திசம்பர் 22 இல் பெர்விக்சயர், வெசுட்டுலாக்கில் இறந்தார்.